Xitoyda 71 yoshli erkak 114 yoshli ayolga uylandi

Xitoyda 71 yoshli erkak 114 yoshli ayolga uylandi. Bu haqda, “Sina.com” nashriga asoslanib, “Gazeta.ru” xabar bermoqda.

Nikoh marosimi Shinjon-Uyg‘ur muxtor tumanining Koshg‘ar okrugi, Bachu uyezdida bo‘lib o‘tdi.
Kuyovning so‘zlariga qaraganda, u bir yil davomida ayolning roziligini olishga uringan. Ular keksalar uyida tanishgan. Erkakka ayolning oshpazlik mahorati ma’qul tushgan. Keyinroq u bo‘lajak rafiqasining juda yaxshi inson ekanligini ham bilgan.
O‘z navbatida, ayol bir necha marotaba rad javobini bergani, lekin oxiri bu nikohga rozi bo‘lgani aytilmoqda.